Kilobit za sekundu

Kilobit za sekundu (kb/s, kbps alebo kbit/s) je jednotka rýchlosti prenosu dát (dátového toku) rovná 1 000 bitov za sekundu. Kvalita audio sa často vyjadruje v kbit/s.

 Príklady 

 4 kbit/s – nutné minimum pre rozpoznateľnú reč (za použitia špeciálneho kodeku na kompresiu reči)
 8 kbit/s – telefónna kvalita 
 32 kbit/s – MW kvalita
 96 kbit/s – FM kvalita
 128 kbit/s – CD kvalita

 Kilobajt za sekundu 
Inou jednotkou rýchlosti prenosu dát je kilobajt za sekundu (kBps alebo kbyte/s) a je osemnásobne rýchlejší ako kilobit za sekundu:

 8 kilobit/s = 1 kilobyte/s

 Zámena 
Jeden kilobit za sekundu by sa nemal zamieňať s kibibitom za sekundu (podrobne v Binárny prefix):
 1 000 bit/s  =  1 Kbit/s (jeden kilobit alebo tisíc bitov za sekundu) 1 024 bit/s  =  1 Kibit/s (jeden kibibit za sekundu)

Kategória:Prenosové rýchlosti